De asemenea, potrivit Primăriei, proiecte care ar urma să reducă poluarea sunt : realizarea stației intermodală, depou și park& ride – Străulești – pentru M4 și M6, la noua stație de metrou Străulești de pe Magistrala 4; se consideră că o astfel de stație poate reduce cu 50 % traficul pe ruta de acces respectivă; realizarea de piste de bicicletă (30 km) pe principalele bulevarde ale capitalei, introducerea unui sistem de transport public cu biciclete, asigurarea priorității pentru transportul public de călători prin realizarea a 8,4 km de bandă unică; continuarea programului de reabilitare termică a clădirilor la nivelul sectoarelor 1-6 și extinderea suprafețelor de spații verzi din capitală - prin renaturarea unor terenuri supuse eroziunii.